cyanic-selkie/wikianc huggingface dataset:
Utasen vesivoimalaitos
Rakentamisen aloittaminen
Utasen alustavat rakennustyöt aloitettiin vuoden 1952 lopulla työnaikaisten asuin- ja huoltorakennusten rakentamisella. Seuraavana vuonna aloitettiin varsinaiset voimalaitoksen rakennustyöt. Työpatoja rakennettaessa käytettiin hyväksi pääsiäispyhinä vallinnutta tilannetta, jolloin joenuoma oli Utasen kohdalla lähes kuiva ja niiden rakentaminen kesti vain muutaman päivän. Ennen vuoden loppua oli patopilarien betonointi noussut tarpeeksi korkealle ja pohjoispuolinen osa patoa valmiiksi, niin että virtaus voitiin siirtää kulkemaan pohjia myöten auki olevien tulva-aukkojen kautta ja päästiin aloittamaan eteläisen työpadon teko. Koneistot tilattiin kotimaisilta valmistajilta, Tampella toimitti vesiturbiinit ja Strömberg sähkögeneraattorit.
Katriina Haikala
Haikalan taiteellinen ura
Työssään Haikala kokeilee taiteen alojen välisiä rajanylityksiä ja yhdistelyä mm. tuomalla yhteen elementtejä kuvataiteista, muodista, designista ja performanssitaiteesta. Hänen työnsä juuret ovat normikriittisyydessä ja kiinnostuksessa yhteiskunnassa piileviin valtarakenteisiin. Haikala on erityisen kiinnostunut toiseuden teemasta, eri vähemmistöjen kohtaamista ennakkoluuloista ja naiseuden käsitteestä länsimaisessa kulttuurissa. Haikala tuottaa työnsä yhdessä yhteisöjen kanssa suhtautuen intohimoisesti taiteellisen työnsä visuaaliseen korkealaatuisuuteen.
Rauha Mäkilä
Rauha Mäkilä (s. 1980 Helsinki ) on suomalainen kuvataiteilija jonka luomat taideteokset ovat saaneet vaikutteita populaari- ja nuorisokulttuurista.
Korfunkilli
Korfunkilli (Valencia letourneuxi) on euroopankillien (Valenciidae) heimoon kuuluva kalalaji, jota pidetään akvaariossa. Sitä tavataan Albaniassa, ja Kreikassa. Korfunkilli voi kasvaa jopa 8 senttimetrin mittaiseksi ja elää jopa 3 vuoden ikäiseksi.
Käännöstiede
Historiaa
Käännöstieteen kasvun myötä sen piiriin on syntynyt paljon uusia tutkimusalueita, ja nyt tutkitaan itse käännösprosessin tuloksen lisäksi myös esimerkiksi kääntämisen kontekstia eli kääntäjää ympäröivää yhteiskuntaa ja sen vaikutusta kääntämisen lopputulokseen. Tähän liittyen voidaan tutkia vaikkapa miten vanhat käännökset eroavat uusista tai miten kulttuurinen etäisyys lähde- ja kohdekulttuurien välillä vaikuttaa käännökseen. Kääntämisen ympäristö on jatkuvasti muutoksessa, joten uusia tutkimuskohteitakin syntyy kaiken aikaa. Teknologian kehittyminenkin on avannut uusia tutkimusmahdollisuuksia: nykyään voidaan tutkia esimerkiksi magneettikuvauksen avulla, miten tulkin aivot toimivat tulkkauksen aikana, ja saada tätä kautta lisää tietoa tulkkausprosessista ja siihen vaikuttavista tekijöistä. Uutta tutkittavaa löytyy myös käännösteknologian alalta: miten esimerkiksi käännösmuistien kehittyminen on vaikuttanut kääntämiseen?
Käännöstieteellistä tutkimusta voidaan jaotella monella tavalla, esimerkiksi perustutkimukseen (teoreettinen ja deskriptiivinen tai empiirinen tutkimus) ja soveltavaan tutkimukseen (mm. kääntäjäkoulutuksen ja kääntäjän apuvälineiden tutkimus ja kehittäminen). Teoreettinen tutkimus on perinteisesti ollut aktiivisempaa, mutta viimeisten parin vuosikymmenen aikana myös empiirinen tutkimus on lisääntynyt. Suomessa käännöstieteellinen tutkimus on ollut hyvin korkeatasoista, ja tunnettuja suomalaisia tai Suomessa vaikuttavia tai viime vuosikymmeninä vaikuttaneita käännöstutkijoita ovat Andrew Chesterman, Sonja Tirkkonen-Condit, Justa Holz-Mänttäri, Yves Gambier, Riitta Jääskeläinen, Inkeri Vehmas-Lehto, Hanna Risku, Kaisa Koskinen, Pekka Kujamäki, Riitta Oittinen, Jürgen Schopp ja Outi Paloposki.
Lingvistiset käännösteoriat
Lingvistinen käännösteoria etääntyi tarkoituksella kirjallisuustieteestä. Se keskittyi tutkimaan kääntämisen lainalaisuuksia ensisijaisesti kielellisestä näkökulmasta: Millaisia säännönmukaisia vastineita lähdekielen ilmaisut saavat kohdekielessä? Kuinka todennäköisiä erilaiset vastineet ovat? Teoriat esittelivät käännössiirtoja, erilaisia keinoja korvata lähdetekstin kieliopillisia rakenteita ja sanastoa kohdekielen omilla rakenteilla ja sanastolla. Käännössiirron ohella näistä tavoista käytettiin myös nimityksiä käännösvaihdot, adekvaatit korvikkeet ja transformaatiot.
Skoposteoria
Hans J. Vermeer ja Katharina Reiss kehittivät skoposteorian 1970–1980-luvun taitteessa. Skoposteoria on kommunikatiivinen ja funktionaalinen. Sen keskiössä on kohdetekstin funktio, joka vaikuttaa siihen, miten teksti käännetään. Tämä funktio saattaa poiketa täysin lähdetekstin funktiosta, ja siksi käännöksen ei oleteta olevan ekvivalentti lähdetekstin kanssa. Ekvivalenssin sijaan skoposteoriassa keskitytään adekvaattisuuteen. Tämä tarkoittaa sitä, että käännettäessä pitää ottaa huomioon kohdekielen ja kohdekielisten vastaanottajien vaatimukset siten, että teksti toimii kohdekielisessä yhteisössä. Skoposteoria on luonteeltaan kommunikatiivinen: sen mukaan kohdetekstin vastaanottajilla on erilaiset tarpeet, taustatiedot ja ajattelutapa kuin lähdetekstin lukijoilla, mikä pitää ottaa huomioon tekstiä käännettäessä.
Miinavene Lieska
Miinavene Lieska (aiemmin T-16) oli Suomen merivoimien miinavene. Se valmistui 1915 Venäjän laivastolle Tephoklod-luokan maayhdysmiinakenttien eli maista laukaistavien merimiinoin muodostettujen miinakenttien laskualukseksi.
Reckoning Night
Yhtye
+
Aceh
Historia
Acehin historiasta ennen islamin saapumista alueelle ei tiedetä paljoa. Acehin alueelta on löytynyt kivityökaluja ja vanhoja fossiileja, joiden perusteella Arkeologit uskovat että ensimmäiset Sumatran pohjoiskärjen ihmisasukkaat saapuivat alueelle noin 10 000 eaa.
Vesiturbiini
Impulssiturbiini
Newtonin toinen laki kuvaa impulssi- eli aktioturbiinin energiansiirtoa. Vesivirran paine (potentiaalienergia) muutetaan suuttimella liike-energiaksi. Suurinopeuksinen vesisuihku osuu turbiinin lapoihin ja suihkun suunta muuttuu. Suihku aiheuttaa lapaan impulssivoiman, joka vaikuttaa tietyn matkan tehden työtä turbiiniin ja siten antaen sille energiaansa.
Aceh
Vapaa Aceh -liike
Uskonnollinen fundamentalismi, varallisuuden epätasainen jakautuminen, ihmisoikeusloukkaukset ja tunne Acehin luonnonvarojen epäoikeudenmukaisesta hyväksikäytöstä johtivat siihen, että maahan syntyi Vapaa Aceh -liike (Gerekan Aceh Merdeka, GAM), jota johti Hasan di Tiro. Vapaa Aceh -liike vaati Acehin itsenäistymistä Indonesiasta. Vapaa Aceh -liike julisti Acehin itsenäiseksi vuonna 1976. Liike oli aluksi pieni, ja Indonesian armeija kukisti liikkeen ja GAM:n johtajia vangittiin. Hasan di Tiro lähti maanpakoon Ruotsiin.
Goats Head Soup
Kappaleet
A-puoli B-puoli
Lucy Liu
Liun vanhemmat ovat kiinalaisia ja muuttivat Yhdysvaltoihin ennen hänen syntymäänsä. Liulla on veli Alex ja sisko Jenny. Liu toimi aerobic-ohjaajana ennen näyttelijäuraansa
Luka Nyman
Seuraura
Nyman on Jokereiden kasvatti. Hän siirtyi jo 16-vuotiaana kaudeksi 2018–2019 itävaltalaiseen RB Hockey Academyyn pelaamaan Tšekin A-nuorten sarjaa. Nyman oli joukkueen tehokkain puolustaja tehoilla 7+29=36, joilla hän jakoi koko sarjan puolustajien pistepörssin kuudennen sijan HC Vítkovicen Marcel Kuncin kanssa. Nyman jakoi myös Red Bullin sisäisen tehotilaston voiton John-Jason Peterkan kanssa lukemalla +23. Kauden 2019–2020 hän pelasi RB Hockey Juniorsissa miesten monikansallista Alps Hockey Leaguea. Vain 17-vuotias Nyman teki siellä 40 runkosarjaottelussa tehot 8+16=24. Hän pelasi myös Itävallan kakkossarjatasolla kaksi playoff-ottelua tehopistein 1+3=4. Nyman voitti sarjan mestaruuden.
Harry Potterin ilmestys
Menneisyyden uudelleen keksiminen
Blaken mukaan Harry Potterin tulo osui ajan henkeen. 1990-luvulla englantilaiset palasivat menneisyyteen vasteena teknisten ja yhteiskunnallisten muutosten nopeuteen, tietotulvaan ja muihin vaikeuksiin. Esimerkiksi arkkitehtuurissa uusvanhat talot ovat suosiossa. On kuitenkin voitava rakentaa tulevaisuutta, joka ei vain katso menneeseen. Poliitikot ja kulttuurin kehittäjät ovat tuoneet tulevaisuuden rakennusaineksia esiin menneisyyden tarjoamin keinoin, jotta ne hyväksyttäisiin paremmin. Harry Potter -kirjat ovat esimerkkejä tästä.
Feroz Khan
Khan syntyi Bangaloressa afgaani-isälle ja iranilaiselle äidille. Hänellä on kolme veljeä, jotka kaikki vaikuttavat niin ikään elokuva-alalla. Hän lähti Mumbaihin, jossa hän debytoi elokuvassa Didi (1960).
Pesäpallon B-sarja 1931
Välierät
voittajat lopputurnaukseen.
Yang Yang (A)
thumb|Yang Yang (A) vuonna 2002. Yang Yang (s. 24. elokuuta 1976 Harbin, Kiina) on kiinalainen kaukalopikaluistelija, 22-kertainen maailmanmestari ja kaksinkertainen olympiavoittaja. Lisäksi hänellä on lukuisia himmeämpiä arvokisamitaleita. Maailmancupin kokonaiskilpailun hän on voittanut neljästi.
Fourplay
Fourplay on vuonna 1990 perustettu yhdysvaltalainen smooth jazz -yhtye, jonka perustajajäsenet ovat Bob James, Lee Ritenour, Nathan East ja Harvey Mason. Yhtyeen kitaristi on vaihtunut kaksi kertaa. Vuonna 1997, Lee Ritenourin jäädessä pois, tilalle siirtyi Larry Carlton ja vuodesta 2010 kokoonpanossa kitaraa on soittanut Chuck Loeb. Yhtye on julkaissut 13 albumia, jotka ovat saaneet lukuisia Grammy-ehdokkuuksia ja kultalevyjä. Yhtyeen ensimmäinen albumi pysyi 33 listaviikkoa Billboardin aikalaisjazz-listan ykköspaikalla.
Jelena Guro
Suku ja koulutus
Jelena Guron isä oli Venäjän armeijan upseeri, Genrih Stepanovitš Guro, joka oli ranskalaista syntyperää. Hänen äitinsä oli taiteilija Anna Mihailovna Tšistjakova ja vanhempi sisar Jekaterina oli kirjailija. Taidekoulutuksensa Guro aloitti neljätoistavuotiaana. Vuodet 1903–1905 hän opiskeli yksityisessä taidekoulussa, jossa tapasi tulevan aviomiehensä Mihail Matjušinin, joka oli säveltäjä ja viulisti.
Eerik II Maununpoika
Koska Eerikillä ei kuollessaan ollut poikaa, hänen seuraajakseen tuli hänen veljensä Haakon V Maununpoika.
Bert Konterman
Vuonna 2003 Konterman palasi takaisin Alankomaihin, jossa hän pelasi yhden kauden Vitessessä, ennen kuin päätti lopettaa uransa kesäkuussa 2004. Uransa aikana hän ehti pelata 11 maaottelua ja voittaa yhden Hollannin mestaruuden.
Opel Senator
Opel Senator A
Senator A:n pohjalta tehtiin myös australialaiset Holden Commodore-mallit VK ja VL vuosina 1984–1988, sekä Daewoo Imperial Etelä-Koreassa. Myös harvinaisempi Bitter SC -coupé perustuu A-mallin Senatoriin.
Agnieszka Radwańska
Radwańska valittiin WTA:n vuoden tulokkaaksi 2006. Hänen nuorempi sisarensa Urszula Radwańska on myös tennispelaaja.
Juhani Ikonen (toimittaja)
Ikosen puoliso oli uutistenlukija Eva Polttila. Ikonen kuoli lyhyen aikaa sairastettuaan 7. syyskuuta 2014.
Spartochóri
Spartochóri (myös Spartohóri) on Kreikan kylä, joka sijaitsee Meganísin saarella. Se kuuluu hallinnollisesti Meganísin kuntaan, Lefkaksen alueyksikköön ja Jooniansaarten alueeseen. Kylän väkiluku on 382 (vuonna 2011).
Lakin kieli (iranilainen)
Laki eli leki on iranilainen kieli, jota puhutaan Lorestānin ja Ilāmin provinsseissa Länsi-Iranissa. Se luetaan samaan kieliryhmään kurdin kanssa ja sen muita läheisiä sukukieliä ovat persia ja luri. Lakia puhui vuonna 2000 äidinkielenään noin miljoona ihmistä.
Ed de Goeij
De Goey pelasi Alankomaiden maajoukkueessa 31 maaottelua vuosina 1992–1998. MM-kilpailuissa 1994 hän oli joukkueen ykkösmaalivahti. Hän oli mukana varamaalivahtina EM-kilpailuissa 1996, MM-kilpailuissa 1998 ja EM-kilpailuissa 2000.
Anjalan kirkko
Historia
thumb|250px|Anjalan kirkon sankarihaudat. Anjalan kirkko korvasi vuonna 1693 rakennetun kirkon, joka oli rappeutunut. Puinen kirkko on muodoltaan ristikirkko, jonka kaikki seinät suippenevat sisälle päin. Kirkossa on 450 istumapaikkaa.
Kirkon kattokruunut on saatu lahjoituksina 1900-luvun alussa. Ensimmäiset urut kirkkoon hankittiin vuonna 1915. 9-äänikertaiset urut vaihdettiin uusiin 15-äänikertaisiin vuonna 1977.
Kirkko on kunnostettu vuosina 1967 ja 2005. Vuoden 1967 kunnostuksessa sisäseinät paneloitiin sekä lattia ja penkit uusittiin. Vuoden 2005 korjaus oli suurempi. Kirkko liitettiin vesi- ja viemäriverkostoon ja tämän myötä pääsisäänkäynnin yhteyteen rakennettiin wc-tilat. Kirkon sähköverkosto, -laitteisto ja -johdot uusittiin. Lisäksi kirkon paloturvallisuutta parannettiin ja kirkko maalattiin sekä sisä- että ulkopuolelta. Kirkon 250-vuotisjuhla pidettiin vuonna 2006.
Juhani Lindström
Alpo Juhani Lindström (6. kesäkuuta 1936 Helsinki – 18. toukokuuta 1986 Helsinki ) oli suomalainen toimittaja.
Lindström toimi Aarre Nojosen jälkeen Yleisradion Moskovan-kirjeenvaihtajana vuosina 1969–1975. Hän joutui eroamaan tehtävästä helmikuussa 1975 liiketoimiinsa liittyneen julkisen kohun seurauksena. Lindströmin väitettiin sekaantuneen Neuvostoliitossa hämäriin taulu- ja ikonikauppoihin. Hän oli muun muassa myynyt ystävänsä Ilja Glazunovin maalamia muotokuvia.
Yle Rovaniemi
Rovaniemen ja Kemin yksiköiden päällikkönä toimii Riikka Heikkilä.
Gregorius Ekholm
Ansioitunut sotilas
Ekholm toimi talvisodassa jonkin aikaa enonsa lähettinä Ryhmä Talvelassa. Jatkosodan Ekholm aloitti vänrikkinä toimien aluksi patteriston viestiupseerina ja myöhemmin jääkärijoukkueen johtajana.
Ivan Belovin murha
Helsingin Lauttasaaressa ammuttiin 3. marraskuuta 1944 neuvostoliittolainen upseeri, rannikkotykistön talouskapteeni Ivan Belov. Risto Niku nimeää kirjassaan Kuka ampui kapteeni Ivan Belovin? Gregorius Ekholmin tämän henkirikoksen avaintodistajaksi. Nikun mukaan Ekholm ei itse ole ampuja, mutta oli tämän kanssa yhtä aikaa pidätettynä ja oli antanut ampujan käyttöön salkkunsa, joka tältä unohtui rikospaikalle.
Loviisan metodistiseurakunta
Helluntaina 1960 vihittiin käyttöön seurakunnan uusi kivikirkko, joka oli pastori Harry Svensonin suunnittelema. Kirkko kunnostettiin vuosina 1997–1998. Kirkko oli seurakunnan omistuksessa aina vuoteen 2011 asti, jolloin se myytiin. Vuonna 2002 seurakunta kunnosti 1700-luvulta peräisin olevan talon pyhäkoulumuseon.
Antero Niittymäki
Niittymäki valittiin mukaan Suomen olympiajoukkueeseen vuonna 2006 vasta alkuperäisten kolmen nimetyn maalivahdin listan ulkopuolelta, kun ykkösvahdiksi kaavailtu Miikka Kiprusoff loukkaantui. Myös Kari Lehtonen loukkaantui, jolloin Niittymäestä tuli ykkösvahti. Hän kesti paineet hyvin ja Leijonat selvisivät aina loppuotteluun asti, jossa Suomi hävisi Ruotsille 3–2. Kansainvälinen jääkiekkoliitto IIHF valitsi Niittymäen olympiaturnauksen parhaaksi maalivahdiksi ja arvokkaimmaksi pelaajaksi, minkä lisäksi hän pääsi myös lehdistön valitsemaan tähtikentälliseen. Niittymäki pelasi olympialaisissa kuusi ottelua torjuntaprosentilla 95,12.
Zahra Kazemi
Elämä ja kuolema
Yksitoista päivää vangitsemisen jälkeen Kazemi kuoli sairaalassa. Aluksi kerrottiin, että hän on saanut aivoinfarktin, mutta myöhemmin ilmoitettiin, että hän on kaatunut ja lyönyt päänsä. Iranin varapresidentti Ali Abtahi paljasti jälkeenpäin, että Kazemia on lyöty eikä hän perunut ilmoitustaan, vaikka häntä painostettiin siihen.
Eva Ollikainen
Ollikainen on kantaesittänyt ja levyttänyt useiden suomalaissäveltäjien teoksia (muun muassa Pasi Lyytikäisen Helsinkiin-ooppera sekä Osmo Tapio Räihälän sellokonsertto).
Miinavene Paukku
Palvelus
Talvisodassa alus laski luokkansa alusten mukana itäisellä Suomenlahdella 1.-6. joulukuuta 1939 kahteentoista eri miinoitteeseen yhteensä 352 miinaa.
Alus tuhoutui Koivistolla 13. marraskuuta 1943 myrskyssä. Aluksen ollessa kiinnittyneenä saksalaisen proomun kylkeen sen moottorit kastuivat pakoputken kautta päässeestä vedestä. Koneita ei saatu käynnistettyä, jolloin se ajautui rantaan ja upposi.
Lisinopriili
Lisinopriili (C21H31N3O5) on peptidomimeetteihin kuuluva eli peptidien toimintaa matkiva orgaaninen yhdiste. Yhdiste kuuluu niin kutsuttuihin ACE-estäjiin ja sitä käytetään lääkkeenä korkean verenpaineen ja sydämen vajaatoiminnan hoidossa.
Giuseppe Verdi
Nuoruus
Giuseppe Verdi syntyi Busseton pikkukaupungissa vuonna 1813. Verdin musiikillinen ura alkoi, kun kauppias ja amatöörimuusikko Antonio Barezzi kiinnitti huomiota hänen lahjakkuuteensa. Barezzi tuki häntä monin tavoin, opetti häntä soittamaan eri puhallinsoittimia ja otti hänet asumaan luokseen. Barezzi järjesti myös Verdille stipendin, jotta tämä voisi opiskella kuuluisassa Milanon konservatoriossa.
Giuseppe Verdi alkoi säveltää toista oopperaa nimeltä Un giorno di regno. Se oli opera buffa, joka ei sopinut Verdin sen hetkiseen mielialaan – hänhän suri lastensa kuolemaa. Työ keskeytyi Verdin sairastumiseen. Kun hän parani, Margherita sairastui vakavasti. Verdi pyysi Barezzia tulemaan Milanoon. Hän saapuikin tuntia ennen Margheritan kuolemaa. Vaimon kuolema masensi Verdiä entisestään. Tässä tilassa hän kirjoitti Un giorno di regnon loppuun, harjoitutti ja esitytti sen. Ooppera epäonnistui täydellisesti, ja Verdi aikoi kokonaan lopettaa säveltämisen.
Olavi Lanu
Taide ja luonto
Olavi Lanun taiteen kolmatta kehitysvaihetta luonnehtii taiteen, työn ja luonnon suhteiden tarkastelu. Tämä prosessi alkoi 1970-luvun alussa. Lanua kiehtoi ihmisen suhde luontoon, sekä erilaiset panteistiset ja mystiset ihmishahmot, jotka saivat elämän luonnon keskeltä. Lanun valokuvatessa teoksiaan hän huomasi niiden toimivan itsenäisinä taideteoksina. Vaiheen alussa työt olivat osa luontoa, eikä niiden ollut tarkoitus kestää aikaa. Lanun taiteessa on esillä vahvasti rakkaus kotimaan luontoon.
Ihmishahmot, jotka ovat osana metsää, ovat vahva näyttö suomalaisesta luonnontunteesta ja suomalaisen maiseman personifikaatiosta.
Tunnustuksia
Lahden keskustassa oleva kävelykatu, joka on Vapaudenkadun ja Aleksanterinkadun välinen osa Rautatienkatua, on nimetty Lanunaukioksi.
Likainen Harry
Likainen Harry on Don Siegelin ohjaama vuonna 1971 valmistunut kiistelty rikoselokuva, jonka pääosaa näyttelee  Clint Eastwood. Se oli Siegelin ja Eastwoodin neljäs yhteistyö (aiemmat olivat Rautainen Coogan (1968), Kourallinen dynamiittia (1970) ja Korpraali John McB (1971)). Elokuva kertoo kovaotteisesta, säännöistä piittaamattomasta poliisietsivästä ”Likainen” Harry Callahanista, joka yrittää saada kiinni psykopaattista, Scorpio-salanimeä käyttävää sarjamurhaajaa San Franciscossa. Elokuva perustuu osittain todelliseen, selvittämättömäksi jääneeseen sarjamurhaajatapaukseen, jossa Zodiac Killer -nimeä käyttänyt mies murhasi Kaliforniassa vuosina 1968–1969 viisi ihmistä.
Etelä-Australia
Hallinto
Osavaltion tuomivalta on tuomioistuimilla. Osavaltion korkein tuomioistuin on korkein oikeus (engl. Supreme Court). Tämän alapuolella ovat käräjäoikeudet (engl. District Courts) ja niiden alapuolella maistraatit (engl. Magistrates Courts). Osavaltiolla on myös neljä erikoistunutta alaoikeuslaitosta, jotka ovat erikoistuneet tiettyihin oikeustoimiin kuten alaikäisiin, työpaikkoihin, ympäristöön ja perinkirjoituksiin.
Nina Bawden
Bawden opiskeli Oxfordin yliopiston Somerville Collegessa ja suoritti tutkinnon filosofiasta, politiikasta ja taloustieteestä. Hänelle myönnettiin muun muassa Guardian-palkinto vuonna 1976 sekä Phoenix-palkinto 1993.
Tanska kesäolympialaisissa 2020
40px|Paini Paini
Painissa Tanskalla on edustus miesten kreikkalais-roomalaisessa painissa.
Intian ilmavoimat
1960-luku
1960-luvulla, lähinnä painottuen vuoteen 1965, Intia ja Pakistan kävivät rajasotia, joissa oli myös ilmataisteluja. Kummatkin käyttivät myös English Electric Canberra-pommikoneita.
1990-luku
Intia jatkoi venäläisen kaluston ostamista, mukaan luettuna lentotukialus.
Japanin kirjallisuus
Keskiaika (1195–1600)
Japanin keskiajan kirjallisuuteen oli luonteenomaista hallitsevan sotilasluokan nousuun ja zenbuddhismiin liittyvien runojen ja tarinoiden esilletulo. Heike monogatari (1371) on eeppinen teos Minamoto- ja Taira-klaanien kamppailusta. Muita senaikaisia tärkeitä teoksia olivat Kamo no Chōmein Hōjōki (1212) ja Yoshida Kenkōn Joutilaan mietteitä (Tsurezuregusa, 1331).
Islay
Islay on saari Hebridien eteläosassa, Skotlannin länsirannikolla. Nimi pohjautuu gaelin kielen sanaan ìle. Saaren koillispuolella sijaitsee Juran saari. Saaren pääkaupunki on Bowmore ja toinen suurempi kaupunki on Port Ellen. Pienempiä asutuskeskuksia ovat mm. Port Charlotte, Portnahaven, Bridgend, Port Askaig ja Bruichladdich. Saarella elää noin 3 400 asukasta ja sen pinta-ala on noin 620 km². Se on noin 40 km pitkä ja leveimmillään 32 km leveä. Islay'lle pääsee lentämällä Glasgow’sta sekä Edinburghista tai lautalla Kennacraigin satamasta. Lauttayhtedet ovat Port Elleniin ja Port Askaigiin.
left|300px|thumb|Islayn ja naapurisaaren Juran viskitislaamojen sijainnit.
Henri Michel
Henri Michel (9. lokakuuta 1947 – 24. huhtikuuta 2018 ) oli ranskalainen jalkapallovalmentaja ja aiemmin keskikenttäpelaaja.
Julius Immanuel Bergh
thumb|200px|Limingan kirkkoherra Julius Immanuel Bergh. Julius Immanuel Bergh (30. maaliskuuta 1810 Suonenjoki – 27. helmikuuta 1878 Liminka) oli suomalainen teologian tohtori, kirkkoherra, pedagogi ja herännäispappi. Bergh toimi opettajana ja rehtorina muun muassa Kuopiossa sekä Limingan kirkkoherrana. Hän osallistui valtiopäiville ja oli aktiivinen yhteiskunnallinen keskustelija. Hän oli Paavo Ruotsalaisen ystävä ja herännäisyyden keskeisiä pappisvaikuttajia. Bergh oli Johan Fredrik Berghin veli ja Mimmi Bergh oli hänen tyttärensä.
Opetus- ja koulutyö
Opettajan uransa Julius Immanuel Bergh aloitti 1835, aluksi Gripenbergin naisopistossa ja 1836 Helsingin yksityislyseossa. Tästä toimesta hänet erotettiin, koska hän oli joutunut Porvoon piispan Carl Gustaf Ottelinin epäsuosioon erään sanomalehtiväittelyn johdosta. Vuonna 1844 hän tuoreena teologian kandidaattina ja pappina siirtyi Kuopion lukion uskonnon ja heprean opettajaksi. Aluksi hän oli virkaa tekevä lehtori, mutta sai pian vakituisen viran. Hän toimi lukion rehtorina vuosina 1850–1853. Kuopiossa ollessaan hän kannatti tyttökoulun perustamista ja piti koulun vihkiäisjuhlassa puheen opettajille. Limingan kirkkoherraksi siirryttyään hän huolehti lukutaidon leviämisestä ja perusti lisää kiertokouluja kirkkoherrakuntansa seurakuntiin. Hän edisti suomenkielisten oppikoulujen perustamista muun muassa toimiessaan pappissäädyn edustajana valtiopäivillä.
Yhteiskunnallinen toiminta
Bergh valittiin 1862 Tammikuun valiokuntaan, joka valmisteli valtiopäivien koollekutsumista. Hän ei kuitenkaan voinut ottaa tehtävää vastaan. Bergh oli valtiopäivillä pappissäädyn jäsen 1863–1864, 1867 ja 1877–1878 ja osallistui muun muassa kirkkolakia ja suomalaisten oppikoulujen perustamista koskevien asioiden käsittelyyn. Suhteessa esivaltaan hän edusti lojaalia kantaa. Esimerkiksi valtiopäivillä vuonna 1878 hänen ehdotuksensa miljoonan markan määrärahasta Turkin sodassa haavoittuneiden venäläisten sotilaiden avustamiseksi hyväksyttiin. Kirkolliskokouksen jäsen hän oli 1876 ja raamatunkäännöskomitean jäsen 1861–1878.
Henri Michel
Ura valmentajana
Norsunluurannikon pestinsä jälkeen Michel valmensi lyhyen aikaa qatarilaista Al-Arabia ennen siirtymistään egyptiläisen Zamalekin päävalmentajaksi. Heinäkuussa 2007 Michel jätti Zamalekin valmentamisen ja elokuussa hän korvasi Mohamed Fakhirin Marokon maajoukkuevalmentajana.
Elokuussa 2012 Michelistä tuli Kenian maajoukkueen päävalmentaja. Keniassa Micheliin kohdistui kovia odotuksia, mutta tulokset jäivät ranskalaisen alaisuudessa varsin heikoiksi. Maan jalkapalloliiton johdon ja Michelin välit tulehtuivat syksyn aikana pahasti. Myös maksamattomat palkat ja Michelin näkökulmasta liiton epäammattimainen toiminta vaikeuttivat työskentelyä Keniassa. Lopulta Michel jätti tehtävänsä joulukuussa 2012.
FS Perle (S606)
Perle (runkonumero S606) on Ranskan laivaston Rubis-luokan ydinsukellusvene.
Craig Bellamy
Craig Bellamy (s. 13. heinäkuuta 1979 Cardiff, Wales) on walesilainen entinen jalkapalloilija, joka edusti viimeksi Englannin Mestaruussarjassa pelaavaa Cardiffia. Kesällä 2014 Bellamy ilmoitti lopettavansa pelaajauransa ja suuntaavansa jatkossa valmennustehtäviin.
Hyökkääjänä pelaava Bellamy aloitti ammattilaisuransa kaudella 1996–1997 Norwich Cityssä. Bellamy pelasi yhteensä neljä kautta Norwich Cityssä, maaliennätyksenään 17 maalia kaudelta 1998–1999. Kauden 2000–2001 Bellamy pelasi Coventry Cityssä, mutta siirtyi jo seuraavalla kaudella Newcastle Unitedin riveihin. Kolmen ja puolen kauden aikana Newcastle Unitedissa Bellamy pääsi pelaamaan muun muassa Mestarien liigassa. Jalkapalloilijan taitojensa lisäksi Bellamy on kerännyt huomiota myös vaikeilla luonteenpiirteillään. Kesken kauden, tammikuussa 2004–2005, Bellamy joutui vaihtamaan seuraa riitaannuttuaan silloisen valmentajansa Graeme Sounessin ja joidenkin joukkuekavereidensa kanssa. Uudeksi seuraksi Bellamylle tuli Blackburn Rovers.
Kaudella 2005–2006 Bellamy teki Valioliigassa 13 maalia ollen Roversin paras maalintekijä ja suuri osa joukkuetta ja sen hyvää menestystä (6.). Tämä oikeutti Bellamyn pelaamaan UEFA-cupissa kaudella 2006–2007. Kesäkuussa 2006 Bellamy solmi nelivuotisen sopimuksen Liverpoolin kanssa. Sopimuksen on arvioitu olleen 6 miljoonan punnan arvoinen. Heinäkuussa 2007 Bellamy siirtyi 7,5 miljoonan punnan sopimuksella West Ham Unitediin. Sopimuksen pituus oli viisi vuotta. Tammikuussa 2009 Manchester City osti Bellamyn arviolta 14 miljoonalla punnalla West Hamista. Bellamy solmi Cityn kanssa neljän ja puolen vuoden mittaisen sopimuksen. Bellamystä tuli Cityn toinen hankinta tammikuulle 2009. Aikaisemmin City hankki Wayne Bridgen Chelseasta. Myös Tottenham Hotspur tavoitteli aikaisemmin tammikuussa Bellamya. Elokuussa 2010 Bellamy siirtyi lainasopimuksella Cardiffiin. Elokuussa 2011 Bellamy siirtyi ilmaisella siirrolla Liverpooliin. Elokuussa 2012 Bellamy palasi takaisin kotikaupunkiinsa ja Cardiffin joukkueeseen.
Walesin maajoukkueessa Bellamy pelasi 78 ottelua ja teki niissä 19 maalia.
Rubiininpuna
Vastaanotto
Rubiininpuna on suuri kansainvälinen menestys ja oli der Spieger -lehden bestseller-listalla 52 viikkoa. Vuoteen 2014 mennessä trilogiaa on myyty yli kaksi miljoonaa kappaletta. Kirjan käännösoikeudet on myyty melkein 30 kielelle. Kirjasta on myös tehty vuonna 2013 julkaistu elokuva-adaptaatio.
G. A. Petreliuksen muistomerkki
Uudenkaupungin harmaasta graniitista valmistettu veistos on korkeudeltaan 2,2 metriä. Sen edustalla sijaitsee 11 metriä leveä ja 5,7 metriä syvä kiviterassi, josta avautuu näkymä alas Aurajoelle ja Turun keskustaan. Veistos esittää naista ja lasta, ja teos tunnetaankin myös nimellä Äiti ja lapsi. Veistoksen aihe viittaa Petreliuksen hyväntekeväisyystyöhön, etenkin ruotsinkielisen lastenkodin perustamiseen.
FS Tonnerre (L9014)
Valmistus
Alus tilattiin tammikuussa 2001 Brestin laivastontelakalta ja Alstrom Marinen Chantiers de l'Atlantiquen telakalta Saint-Nazairesta. Peräosan valmistus aloitettiin 26. elokuuta 2003 Brestin telakalla ja keulaosan valmistus Saint Nazairessa 5. toukokuuta 2004. Alus laskettiin vesille 26. heinäkuuta 2005 ja valmistui joulukuussa 2006. Se otettiin palvelukseen 1. heinäkuuta 2007.
Bijapurin sulttaanikunta
Bijapurin sulttaanikuntaa hallitsi Adil Shahin dynastia. Dynastian kantaisä oli Yusuf Adil Shah (1490–1510). Adil Shahit olivat aluksi Bahmanin sulttaanin aluepäälliköitä, mutta Bahmanin hajottua Ismail Adil Shah perusti itsenäisen sulttaanikunnan. Sulttaanikunnan keskuspaikkaa olivat läntiset Ghativuoret Maharashtran eteläosassa ja Karnatakan pohjoisosassa. Vuonna 1619 Adil Shahin joukot valloittivat naapurinsa Bidarin sulttaanikunnan.
Tejo (1904)
Palvelus
Portugalin ensimmäisen tasavallan perustamisen jälkeen aluksen nimeen liitettiin etuliite NRP. Alus ajoi 1910 karille Penichessa, jolloin se vaurioitui pahoin. Viisi vuotta myöhemmin alus siirrettiin telakalle modernisoitavaksi. Muutostyöt saatiin päätökseen 1917, jolloin 65 millimetrin tykit korvattiin 76 millimetrin tykein. Lisäksi aluksen kattilat oli vaihdettu White-Foster-kattiloihin ja savuhormit vähennetty kahteen. Koeajoissa aluksen todettiin olevan laivaston nopein.
Heikki Kiuru
Nuoruudessaan Heikki Kiuru oli aktiivi jääkiekkoilija seuranaan Savonlinnan Pallokerho (SaPKo). Kiuru oli mukana nostamassa SaPKo:a mestaruussarjaan kauden 1968 päätteeksi. Jääkiekkoilun hän oli aloittanut kaudella 1959, jolloin seura pelasi vielä Maakuntasarjassa. Hän edusti Suomea tammikuussa 1968 Innsbruckin talviuniversiadeissa. Valitettavasti hänen universiadipelejä häiritsi sairastuminen turnauksen aikana.
Mikkel Kessler
29. marraskuuta Kessler voitti pienen IBA-liiton (International Boxing Association) mestaruusottelussa entisen WBC:n ylemmän keskisarjan maailmanmestarin Dingaan Thobelan kahdessatoista erässä. Tästä tittelistä hän kuitenkin luopui nopeasti ja pääsi iskemään arvostetun WBC-liiton International-tittelistä 11. huhtikuuta 2003 Craig Cummingsia vastaan. Hän voitti Kööpenhaminan K.B. Hallenissa käydyn ottelun kolmannen erän tyrmäyksellä. Hän puolusti titteliään tyrmäyksillä Henry Porrasista, Julio Cesar Greenistä ja Andre Thyssestä ennen kuin pääsi iskemään maailmanmestaruudesta. 24. marraskuuta 2004 hän pääsi lyhyellä varoitusajalla loukkaantuneen maanmiehensä Mads Larsenn korvaajaksi WBA-liiton maailmanmestaruusotteluun Manny Siacaa vastaan ja voitti ottelun kahdeksannen erän teknisellä tyrmäyksellä. Selkä- ja käsiloukkaantumisista kärsinyt Kessler puolusti mestaruuttaan ensi kerran seuraavan vuoden toukokuussa Anthony Mundinea ja sittemmin 2006 tammikuussa Eric Lucasta vastaan. 24. lokakuuta hän voitti Parken-stadionilla järjestetyn mestaruuksien yhtenäistämisottelun Markus Beyeriä vastaan ja sai näin nimiinsä myös WBC-liiton tittelin. Hän puolusti mestaruuttaan 24. maaliskuuta 2007 Librado Andradea vastaan pistevoitolla.
Kessler palasi kehään kesäkuussa 2008 kohdatessaan Dimitri Sartisonin avoimena olleesta WBA-liiton MM-vyöstä ja voitti Kööpenhaminassa käydyn ottelun kahdennessatoista erässä tyrmäyksellä. Hän puolusti titteliään tyrmäysvoitoilla Danilo Hausslerista ja Gusmyer Perdomosta.
Manchesterin derby
Manchesterin Derby on paikalliskamppailu Manchesterin kaupungissa, jossa kohtaavat jalkapallojoukkueet Manchester United ja Manchester City. Niin kuin jokaisessa "suuressa" ottelussa, niin tässäkin fanit herjaavat toisiaan. Unitedin kannattajat pilkkaavat Cityä siitä, kun se ei ole voittanut mitään pitkään aikaan (United on voittanut mestaruuden viimeksi vuonna 2013 ja City 2018) ja Cityn kannattajat taas siitä, ettei joukkue ole kotoisin Manchesterista (Unitedin kotistadion Old Trafford sijaitsee hieman kaupungin rajojen ulkopuolella, mutta sijaitsee silti Suur-Manchesterin alueelta).
Rob Hopkins
Ura
Hopkins toimi permakulttuurin opettajana Kinsalessa, Irlannissa, kun hän osallistui vuonna 2004 öljyhuippua käsittelevälle luennolle ja huolestui kuulemastaan. Hän oppi, että teollisuusyhteiskunnat ovat äärimmäisen riippuvaisia maaöljystä ja häiriöt sen saatavuudessa saattavat johtaa vakaviin ongelmiin. Koska maaöljy on rajallinen luonnonvara, tulee yhteiskuntien pyrkiä vapautumaan tästä riippuvaisuudesta. Yhdessä oppilaidensa hän kanssa hän laati siirtymäliikkeen ohjelman, jonka he esittelivät vuonna 2005 Kinsalen kaupunginvaltuustolle. Ohjelman tarkoituksena oli vähentää yhteisöjen energiankulutusta ja riippuvaisuutta teollisuustuotteista sekä lisätä niiden resilienssiä omavaraisuuden ja yhteisöllisyyden avulla. Kinsalen kaupunginvaltuusto hyväksyi ohjelman ja siitä tuli maailman ensimmäinen siirtymäkaupunki. Hopkins siirtyi pian entiseen kotikaupunkiinsa Totnesiin, Englantiin, joka seurasi Kinsalen esimerkkiä. Sittemmin siirtymäliike on kasvanut laajaksi kansainväliseksi liikkeeksi, johon kuuluu satoja yhteisöjä eri puolilla maailmaa.
FS Dixmude (L9015)
Palvelus
Aluksen kotisatamana on Toulon.
Tiranan rautatieasema
Tiranan rautatieasema oli rautatieasema Albanian pääkaupunki Tiranan keskustassa. Vuonna 1949 avattu asema oli Durrës–Tirana-radan läntinen pääteasema.
Tiranan asema suljettiin 1. syyskuuta 2013 ja purettiin uuden bulevardin tieltä. Tiranaa lähimmäksi rautatieasemaksi jäi tuolloin Vorën rautatieasema 15 kilometrin päässä kaupungista. Puretun aseman tilalle avattiin toukokuussa 2015 Kasharin rautatieasema, joka sekin tosin on kymmenen kilometrin päässä keskustasta. Suunnitelmissa on rakentaa Tiranaan uusi rautatieasema Laprakën alueelle.
Rabbit Don’t Come Easy
Rabbit Don't Come Easy on saksalaisen power metal -yhtyeen Helloweenin vuonna 2003 julkaistu kymmenes studioalbumi. Levyllä yhtye palasi tavallisempaan power metal tyyliinsä hiukan synkän The Dark Ride -albumin jälkeen.
Jonas Johansson (jääkiekkoilija, 1995)
Seuraura
Maaliskuussa 2021 Sabres kauppasi Johanssonin Colorado Avalancheen vaihdossa kuudennen kierroksen varausvuoroon vuoden 2021 varaustilaisuudessa.
Wilhelmshavenin laivastontelakka
Historia
Reichsmarinewerft Wilhelmshaven perustettiin ensimmäisen maailmansodan päätyttyä edeltäneen Kaiserliche Werft Wilhelmshavenin raunioille, joka oli lakkautettu sodan päätyttyä. Telakan nimi vaihdettiin vuonna 1935 Kriegsmarinewerft Wilhelmshaveniksi laivaston nimen vaihtuessa Kriegsmarineksi.
Grigori Zinovjev
Toiminta Venäjän vallankumouksen aikana
Vuoden 1917 helmikuun vallankumouksen jälkeen Zinovjev palasi Venäjälle yhdessä Leninin kanssa. Kun Venäjän väliaikainen hallitus antoi niin sanottujen heinäkuun levottomuuksien yhteydessä bolševikkijohtajista pidätysmääräyksen, Zinovjev piiloutui yhdessä Leninin kanssa Roslivajärven lähellä olleeseen heinämajaan. Lenin jatkoi pakoaan Suomeen, mutta Zinovjev piileskeli elokuusta aina lokakuun vallankumoukseen saakka pietarinsuomalaisen työmiehen Emil Kalskeen asunnossa Udelnajassa Pietarin esikaupunkialueella.
Lizzie McGuire
Keskeisimmät hahmot
Elizabeth Brooke "Lizzie" McGuire (Hilary Duff) Lizzie on tavallinen seitsemäsluokkalainen koulutyttö (toisella tuotantokaudella kahdeksasluokkalainen), joka ei ole älykkö eikä koulun suosituinkaan, mutta myös kömpelö. Lizzie siis kohtaa kaikki tavallisen koululaisen ongelmat: kiusaamiset ja oman kasvamisen ongelmat. Mutta onneksi Lizziellä on kaksi hyvää ystävää Miranda ja Gordo, joilta hän saa vertaistukea.
Interferenssi
Interferenssivärien syntyminen
Ihmissilmä näkee eri aallonpituuksilla etenevän valon erivärisenä. Aallonpituus lyhenee, kun spektrissä siirrytään keltaisesta ja oranssista purppuraan ja violettiin.
Italialainen sonetti
Renessanssiajan yleisnero Michelangelo Buonarroti kirjoitti hänkin sonetteja. Englantiin italialaisen sonetin toi Thomas Wyatt 1500-luvulla. Italialaistyyppisiä sonetteja ovat kirjoittaneet myös John Milton, William Wordsworth, John Keats ja Dante Gabriel Rossetti.
Jedit
Alku
Tuhansia vuosia sitten osa jedeistä erosi jediritarikunnasta ja perusti sithit. Heistä tuli jedien vannoutuneita vihollisia. Jedeillä ja Vanhalla Tasavallalla oli muitakin vihollisia, kuten zygerrialaisten orjaimperiumi sekä mandalorialaiset. Mutta sota sithejä vastaan oli huomattavasti suurempi, jolloin Sith-imperiumi syrjäytti Vanhan Tasavallan ja jediritarikunta melkein tuhoutui. Sithit alkoivat kuitenkin taistella myös keskenään, jolloin jedien oli helpompi tuhota heidät. Vanha Tasavalta uudelleenorganisoitiin Galaktiseksi tasavallaksi ja sithien luultiin tuhoutuneen kokonaan. Mutta jedit eivät tienneet, että Darth Bane, joka oli perustanut Kahden säännön, oli ehtinyt kouluttaa itselleen oppilaan, joka jatkoi suunnitelmaa palauttaa galaksi jonain päivänä sithien hallintaan.
Anakin Skywalkerin löytyminen ja Kloonisodat
Kymmenen vuotta myöhemmin syytteistään vapautunut Kauppaliitto oli muodostanut muiden liittojen ja kiltojen kanssa separatistijärjestön nimeltä Itsenäisten aurinkokuntien konfederaatio. Jedit saavat selville, että edesmennyt jedimestari Sifo-Dyas oli ennen kuolemaansa pyytänyt vastoin jedineuvoston lupaa meriplaneetta Kaminon asukkaita rakentamaan Tasavallalle klooniarmeijan. Klooniarmeija tuli kuitenkin tarpeeseen, koska separatistit olivat rakentaneet uuden version Kauppaliiton taisteludroidiarmeijasta julistaakseen ”Kloonisotina” tunnetun sodan Tasavaltaa vastaan. Tasavallan ylikansleriksi Naboon kriisin jälkeen nousseelle ja tavallista virkakautta pidempään vallassa itsensä pitäneelle Palpatinelle myönnettiin hätävaltuudet Tasavallan armeijan käyttöönottamiseksi. Sidiousin uudeksi oppilaaksi ryhtynyt Qui-Gonin entinen mestari, kreivi Dooku, kuitenkin vihjaili, että Sidious manipuloi separistien lisäksi myös senaattia, minkä vuoksi jedit alkoivat suhtautua epäilyttävästi erityisesti Palpatinen normaalia pidempään virkakauteen sekä siihen, että tälle myönnettiin Kloonisotien aikana yhä enemmän lisävaltuuksia. Lisäksi Anakin Skywalker sekä Naboon uudeksi senaattoriksi tullut Padmé olivat rakastuneet toisiinsa ja vastoin jediritarikunnan sääntöjä menneet salaa naimisiin.
Ben Solo ja Rey
Kun kuusi vuotta myöhemmin Leian perustama Vastarinta etsii aavikkoplaneetta Jakkulta tietoa Ahch-Ton sijainnista, jedejä pelkkänä taruna pitänyt romunkerääjä nimeltä Rey sai tietää jedien olleen todella olemassa ja päätyi osaksi Ensimmäisen ritarikunnan ja Vastarinnan sotaa tavattuaan astromekaanikkodroidi BB-8:n, entisen iskusotilas Finnin sekä itse Han Solon ja Chewbaccan. Rey löytää planeetta Takodanalta Anakinille ja Lukelle kuuluneen valosapelin, saa tietää olevansa herkkä Voimalla ja näkee näyn omasta sekä Kylo Renin menneisyyksistä sekä heidän tulevaisuudestaan. Rey joutuu lopulta Kylon vangiksi Tähdentappajatukikohtaan, mutta opettelemala käyttämään Voimaa Rey pakenee ja kohtaa myös valosapelitaistelussa Kylon, melkein voittaen hänet.
Lapsioppilas
Jedikoulutuksen ensimmäinen vaihe on, että jedimestarit opettavat Voiman hallinnan alkeet sekä itsepuolustukset perustekniikoita. Tässä vaiheessa olevia oppilaita kutsutaan usein lapsioppilaiksi, koska useimmat heistä aloittavat koulutuksensa jo varhaisessa iässä. Ensimmäiset kymmenen vuotta vaativat itsensä etäännyttämistä ulkopuolisista häiriöistä sekä maallisista tunteista, mukaan lukien kiintymyksistä omiin vanhempiinsa. Tämän vuoksi Yoda ei aluksi halunnut kouluttaa Anakin Skywalkeria tai tämän poikaa Lukea, koska piti heitä liian vanhoina koulutettaviksi.
Jeditemppeli
Galaktisen tasavallan viimeisinä vuosina jedien päätemppeli sijaitsi Tasavallan pääplaneetalla Coruscantilla. Temppelissä toimivat sekä jedien luostari ja kirjasto valaistuksen löytämiseen, jedien akatemia lapsioppilaiden ja padawanien kouluttamiseen, sekä jedien korkeimman neuvoston muodostama hallinto. Se perustettiin alun perin sithien muinaisen pyhätön päälle toimimaan Vanhan Tasavallan uudelleensyntymisen merkkiä sekä symbolina siitä, että Sith-imperiumin valta oli ohitse.
Uskonto
Yksi Tähtien sodan suurimmista vaikutuksista populaarikulttuuriin oli jedien arvojen soveltaminen moderniin filosofiaan ja uskontoon, mistä myös alkunsa jedisminä tunnettu uskonto.
Ruistankio
Käyttö ja viljely
Ruistankiosta saatavaa öljyä käytetään nimellä camelinaöljy margariinien ainesosana.
Zirkoni
pienoiskuva|Epäpuhdas, raaka zirkonikide. pienoiskuva|Kambodžalainen hiottu zirkoni. Zirkoni [tsirkoni] eli sirkoni (ZrSiO4 zirkoniumsilikaatti) on silikaattimineraali, jota käytetään myös koru- ja jalokivenä.
Värimuunnokset
Kaikkein harvinaisimmat ja kalleimmat zirkonit ovat värittömiä, ja niistä hiotaankin usein viistehiontaisia jalokiviä ja ne ovat suosittuja timantti-imitaatioita. Zirkonin dispersio on hyvin korkea, vain vähän timantin dispersiota pienempi ja näin ollen sen väriloisto on lähes yhtä kaunis kuin timantilla. Värittömät zirkonit myös hiotaan lähes poikkeuksetta briljanttihiontaisiksi, kuten timantit. Värillisiin zirkoneihin käytetään myös porrashiontaa.
Värin määräytyminen
Zirkonin väriä voidaan muuttaa myös keinotekoisesti säteilyttämällä sitä gammasäteillä (ydinsäteily).
Esiintymät ulkomailla
Merkittäviä esiintymiä on Kambodžassa, Burmassa, Thaimaassa, Sri Lankassa, Australiassa, Brasiliassa, Madagaskarilla, Tansaniassa, Vietnamissa ja Ranskassa.
Sakari Oramo
Elämä ja ura
Oramo valmistui ylioppilaaksi vuonna 1984 ja opiskeli viulunsoittoa Sibelius-Akatemiassa 1975–1985 Ari Angervon johdolla. Vuonna 1992 hän suoritti orkesterinjohdon diplomin Jorma Panulan johdolla. Oramo opiskeli myös Utrechtin yliopistossa Viktor Libermanin oppilaana ja suoritti täydentäviä opintoja Ilja Musinin ja Isaac Sternin johdolla.
Anton Maiden
Tuotanto
Albumi: Anton Gustafsson Tolkar Iron Maiden
Värähtely
Heilurin tapauksessa värähdystaajuuteen vaikuttavat heilurin varren pituus ja painovoima mutta eivät juurikaan heilurin paino tai liikkeen laajuus eli amplitudi.
Šīrāz
Maantiede ja ilmasto
Ilmasto on Köppenin ilmastoluokituksen mukaan kuiva aroilmasto (BSk), jossa kesät ovat suhteellisen kuivat ja kuumat, talvet taas tuulisia ja viileitä. Sateet tulevat talvella, ja lämpötila voi laskea alle nollan. Kesäisin on enimmäkseen aurinkoista, mutta ääri-ilmasto ei ole kuitenkaan harvinaista. Vuoden 2019 tulvissa kuoli 19 ihmistä. Šīrāz kuuluu maanjäristysalueeseen.
Tähtäimessä
Vastaanotto
DVDTalk-sivuston Scott Weinberg luonnehtii Tähtäimessä-elokuvaa varsin onnistuneeksi sekoitukseksi Polanskin trilleriä Frantic ja Jeff Kanew’n vuoden 1985 toimintakomediaa Täysosuma. DVD Verdict -sivuston Mac McEntire pitää veteraani Arthur Pennin ohjausta kovin hidastempoisena, Dillonin roolityötä ylinäyttelevänä eikä Hackmankaan hänestä onnistu niin kuin yleensä. Myös Video-oppaan 1995 Bello Romano piti elokuvaa liian hidastempoisena trilleriksi ja antoi elokuvan Suomessa julkaistulle VHS-kasettiversiolle kolme tähteä viidestä, mikä teoksen mukaan vastaa sanallista arviota ”hyvä”.
Šīrāz
Kulttuuri ja nähtävyydet
Huomattavin ympäristön nähtävyyksistä on Persepolis, jonne on matkaa noin 60 km.
Giovanni van Bronckhorst
Giovanni Christiaan "Gio" van Bronckhorst (s. 5. toukokuuta 1975 Rotterdam, Alankomaat) on alankomaalainen jalkapalloilija ja jalkapallovalmentaja. Hän pelasi Alankomaiden maajoukkueessa yli sata ottelua. Viimeksi hän on toiminut marraskuusta 2021 marraskuuhun 2022 skotlantilaisseura Rangersin päävalmentajana.
Suomen kulkulaitosten ja yleisten töiden ministeriö
Historia
Ministeriö jaettiin vuonna 1970 kahtia, jolloin syntyivät liikenneministeriö (nykyinen liikenne- ja viestintäministeriö) ja työvoimaministeriö (sittemmin työministeriö, nykyisin osa työ- ja elinkeinoministeriötä).
Šiomghvimen luostari
Luostarikompleksi
Ylempi kirkko (zemo eklesia), joka on nimetty jumalansynnyttäjän mukaan, on keskeinen osa luostarikompleksia. Se rakennettiin 1100-luvun vaihteessa kuningas Davit IV:n määräyksestä. Alkuperäinen kupolikirkko kuitenkin tuhoutui vieraan vallan hyökkäyksessä ja se restauroitiin vuonna 1678 basilikaksi. Refektorio rakennettiin 1100- ja 1600-lukujen välillä. Läheisellä kukkulalla on pieni keskiaikaisin seinämaalauksin koristeltu 1100-luvun kappeli.
Mylly-Majalampi
Mylly-Majalampi on noin 24 hehtaarin laajuinen järvi Espoon ja Vihdin rajalla. Se sijaitsee Nuuksion järviylängön reunalla. Suurin osa järvestä on Vihdin puolella, järven kaakkoisosa sijaitsee Pohjois-Espoon Lakiston kaupunginosassa. Mylly-Majalammen lähin naapurijärvi on Majalampi idässä. Järvien välisellä kapealla kannaksella sijaitsee muun muassa Majalammen leirikeskus. Mylly-Majalammen eteläpuolella sijaitsevat muun muassa Vähä Majalampi, Vaakkoi, Tuhkuri ja Saarijärvi.
I.N.R.I.
Nuclear War Now!:n versio
Nuclear War Now! Productions on julkaissut rajoitetun tuhannen kappaleen kuvavinyyliversion, jonka mukana tulee kirjanen, joka sisältää Sarcófagon diskografian, historian, sanoitukset, valokuvia, haastatteluja, fanzine-artikkeleja ja värillisen julisteen. Lisäksi versiossa on kaksi bonuskappaletta Warfare Noise I -kokoelmalta:
Meripihka
Syntyminen
Meripihkan syntymäaikoina kymmeniä miljoonia vuosia sitten eniten pihkaa tuottaneet Fennoskandian alueet sijaitsivat noin 12 leveysastetta nykyistä etelämpänä ja ilmasto oli subtrooppinen tai trooppinen. Osa meripihkametsistä tosin kasvoi viileässä vuoristossa. Meripihkaa on tuottanut Pinus succinifera -mäntylaji, joka on jo kuollut sukupuuttoon. Tämän puun osia on löytynyt sadoista meripihkan palasista. Nykyisistä puista sen pihka muistuttaa eniten Uudessa-Seelannissa kasvavan kaurin (Agathis australis) sekä Pohjois-Afrikan Atlasvuorten atlassetrin (Cedrus atlantica) pihkaa. Infrapunaspektroskopia-analyysin perusteella on kuitenkin esitetty perinteisesti usein männyille kuuluvana pidetyn Itämeren meripihkan olevan todellisuudessa peräisin varjostinkuusikasvien heimon (Sciadopityaceae) havupuista.
Koko
Useimmat meripihkapalaset ovat sormenpään kokoisia tai hiukan suurempia. Suurimmat ovat useiden kilogrammojen painoisia.
Sulkeumat
Yrityksistä huolimatta meripihkan eliöistä ei ole saatu eristettyä toimivaa DNA:ta. Sukupuuttoon kuolleita lajeja on kuitenkin tunnistettu yli tuhat.
Jäljitelmät
Nykyaikaisia jäljitelmiä voi olla vaikea erottaa aidosta meripihkasta ilman asiantuntijan tai tutkimuslaitteiden apua. Aidon meripihkan ja jäljitelmän erottamiseksi on kuitenkin käytettävissä useita keinoja. Kuumennetulla silmäneulalla pistämällä saadaan aidosta meripihkasta nousemaan pihkalta tuoksuvaa savua. Aito meripihka naarmuuntuu neulalla raapaistaessa, ja veitsellä siitä saa vuoltua pieniä murusia, ei suurempia paloja kuten muovista. Aito meripihka kelluu suolaisessa vedessä, mutta moni jäljitelmä uppoaa. Asetoni, alkoholi ja eetteri tekevät kopaalin pinnan tahmeaksi ja pehmentävät monia muoveja, mutta jättävät meripihkan pinnan kovaksi. Aidon meripihkahelmen reiän reunat kuluvat ajan myötä. Aito meripihka sähköistyy hierottaessa nahalla tai kankaalla. Hyönteisen upottaminen väärennetyn meripihkapalasen sisään voi paljastua muun muassa läpivalaisussa, tai siitä, että hyönteinen on epätavallisen suuri.
Historia ja käyttö
thumb|Meripihkasta tehtyjä koruja. thumb|Rekonstruoidun [[Meripihkahuoneen seiniä Pietarissa.]] Meripihka soveltuu hyvin muotoiltavaksi, ja sitä voi veistää, hioa ja kaivertaa. Jo kivikaudelta tunnetaan rei’itettyjä meripihkariipuksia ja kaulanauhoja. Työkalujen kehityttyä meripihkaa opittiin leikkaamaan, hiomaan ja kiillottamaan aiempaa paremmin, jolloin saatiin tehtyä ihmistä ja eläimiä kuvaavia hahmoja sekä pyöreitä, reiällisiä helmiä. Meripihkasta alettiin lopulta valmistaa hienoja veistoksia, joista tuli ylellisyysesineitä ja lahjoja. Suurikokoisia veistoksia tehtiin liittämällä pieniä meripihkapalasia yhteen esimerkiksi tapeilla. Meripihkaa on myös yhdistelty muihin aineisiin, kuten hopeaan, ja muihin metalleihin sekä jalokiviin ja norsunluuhun.
Antiikin kreikkalaiset ja roomalaiset uskoivat meripihkalla olevan monia lääkinnällisiä vaikutuksia, ja sitä nautittiin jauheena muun muassa erilaisiin juomiin lisättynä. Meripihkan käyttö lääkkeenä jatkui pitkään keskiajan jälkeiselle ajalle saakka. Nykyisin meripihkasta on lääketieteessä paljolti luovuttu, vaikka sitä edelleen tutkitaankin. Joissakin Keski-Euroopan maissa on edelleen tapana ostaa lapsille hampaiden puhkeamisen aikaan meripihkahelmet. Meripihka vähentää vanhan tarun mukaan hampaiden puhkeamisen kipuja.
Ayu Kitaura
Ayu Kitaura (s. 26. marraskuuta 1992) on japanilainen näyttelijä. Hänellä oli isot roolit elokuvissa Dare mo shiranai eli Nobody Knows (Hirokazu Koreeda, 2004) ja Wool 100% (Mai Tominaga, 2006).
Suomen Kristillisdemokraatit
KD kuvaa itsensä osaksi kansainvälistä kristillisdemokratiaa. Puolue korostaa arvoissaan ihmisarvoa, vapautta ja vastuuta, tasa-arvoa ja yhdenmukaisuutta, oikeudenmukaisuutta, totuudellisuutta ja rehellisyyttä, lähimmäisyyttä ja lähipäätösperiaatetta. Politiikassaan kristillisdemokraatit on korostanut perheiden asemaa sekä yrittäjyyttä, kotimaista omistajuutta, suomalaisten hyvinvointia, huolenpitoa ja vastuullista talouspolitiikkaa.
Perhepolitiikka
Vanhustenhoitoon KD on esittänyt uusien hoitajien palkkaamista ja koulutusta sekä ajaneet vanhusten hoidon laadun parantamista. Puolue on ajanut vanhusasiavaltuutetun perustamista. Lapsien, perheiden ja kotien tukeminen, vanhustenhoito ja sosiaalipolitiikka on ollut korostetusti mukana puolueen ohjelmissa alusta lähtien ja puolueen edustajien asialistalla.
Lähijärjestöt
Puolueen naisjärjestö on vuonna 1973 perustettu KD-naiset, joka toimii kattojärjestönä 13 naispiirille.
Walls of Jericho
Alkuperäinen levy 1985
A-puoli
B-puoli
Jyväskylän normaalikoulu
Ohjattu harjoittelu
Normaalikoulussa harjoittelee vuosittain lähes tuhat opettajaksi koulutettavaa opiskelijaa. Opetusharjoittelua suorittavat niin luokanopettajaksi opiskelevat (harjoittelu pääasiassa alaluokilla) kuin eri aineiden/aineyhdistelmien opiskelijat (harjoittelu pääasiassa yläluokilla ja lukio-opetuksessa).
Arrecife
Arrecife on kaupunki Lanzaroten saaren itäosassa Kanariansaarilla Espanjassa. Kaupunki on ollut saaren pääkaupunki vuodesta 1852 lähtien. Vuonna 2018 kaupungin väkiluku oli 61 351 asukasta 22,72 km²:n alueella, joten väestötiheys oli noin 2 700 as/km².
John Heitinga
thumb|John Heitinga